Държавен вестник, бр. 31, 2014 г., стр. 23

БРОЙ  31	
Д Ъ Р Ж А В Е Н  В Е С Т Н И К 	
СТР.  23  
стойността на разпределените му безплатни 
квоти за емисии на парникови газове, той по­
лучава квотите в пълен размер за тази година.
(2) Когато размерът на направените вноски 
от оператор по чл. 4, ал. 1, т. 2 за съответната 
година е по-малък от стойността на разпре­
делените му безплатни квоти за емисии на 
парникови газове, на оператора се предоставя 
намалено количество безплатни квоти, съот­
ветстващо на процента на изпълнението.
Раздел V
Сметка „Национален план за инвестиции“
Чл. 17. В СНПИ постъпват средствата от 
вноски на операторите по чл. 4, ал. 1, т. 2 и 3.
Чл. 18. (1) В СНПИ постъпват средствата от:
1. месечни вноски от операторите по чл. 4, 
ал. 1, т. 2 и 3;
2. законни лихви по просрочени плащания 
по т. 1.
(2) Приходите и разходите по СНПИ се 
събират, отчитат и централизират в системата 
на единната бюджетна сметка на МИЕ. 
Чл. 19. (1) Месечната вноска на оператор 
по чл. 18, ал. 1, т. 1 е 1/12 от изчислената му 
годишна вноска, като годишната вноска се 
определя за всяка календарна година като 
произведение на референтната цена на тон 
емисии и предвидените за оператора безплатни 
квоти за същата година. Годишната вноска се 
преизчислява при промяна на референтната 
цена на тон емисии. 
(2) Месечните вноски по ал. 1 се внасят до 
15-о число на текущия месец.
(3) За просрочени вноски по ал. 2 се дължи 
законна лихва.
Чл. 20. (1) Средствата по СНПИ се разход­
ват за възстановяване на разходи по проекти, 
включени в НПИ.
(2) Средствата по ал. 1 не могат да над­
вишават сумата за съответната инвестиция, 
предвидена в НПИ. Средствата се предоставят 
след реализацията на всеки етап от проекта. 
(3) При промяна на референтната цена на 
единица безплатна квота за текущата година 
дължимите суми за инвестициите, предвиде­
ни в НПИ, се коригират пропорционално на 
процента на изменението. 
(4) Когато при изпълнението на определен 
проект оператор по чл. 4, ал. 1, т. 1 реализира 
финансови разходи, по-големи от предвидените 
в НПИ за съответната година, тези разходи се 
признават, в случай че са доказани. Разликите, 
с които се надвишават планираните финансови 
разходи за съответната година по проекта, се 
приспадат от стойността на инвестициите на 
съответния оператор за следващата година по 
същия или по друг негов проект, включен в 
НПИ. 
(5) Прехвърлянето на разликата по ал. 4 
се одобрява от министъра на икономиката и 
енергетиката въз основа на подадено обосно­
вано искане от оператор по чл. 4, ал. 1, т. 1. 
(6) При недостиг на постъпления в СНПИ 
за разплащане на извършените инвестиции пре­
доставяните средства се намаляват пропорцио­
нално на недостига еднакво за всички заявки.
Чл. 21. (1) Средствата по СНПИ се разход­
ват за възстановяване на следните допустими, 
реално извършени и разплатени дейности:
1. разходи за изготвяне на подробни ус­
тройствени планове, утвърждаване на трасета 
и площадки, проектиране и съгласуване по 
Закона за устройство на територията (ЗУТ);
2. разходи за провеждане на процедури по 
Закона за опазване на околната среда и по 
Закона за биологичното разнообразие;
3. държавни и общински такси във връзка 
с т. 1 и във връзка с приемателни комисии;
4. разходи за доставка на машини, оборуд­
ване и съоръжения;
5. разходи за строително-монтажни работи;
6. разходи за строителен надзор и оценка на 
съответствието на проектите по ЗУТ;
7. разходи за изпитвания във връзка с въ­
веждането в експлоатация;
8. разходи, свързани с отчитането по тази 
наредба.
(2) За извършените разходи по ал. 1 се пред­
ставя отчет по образец, утвърден от министъра 
на икономиката и енергетиката, в който се 
посочват: основание за извършване на разхода, 
план за разходите за съответната година и/или 
за съответния етап, опис на разходооправдател­
ните документи и документите, удостоверяващи 
извършените разходи по дейности. Отчетът се 
заверява от одитор по чл. 9, ал. 3.
(3) Плащания се извършват за завършен 
измерим етап от проект.
(4) Заявления за възстановяване на разходи, 
извършени през съответната календарна година, 
по проекти се подават през следващата кален­
дарна година в срок до 30 октомври.
(5) Разходите по ал. 4 се възстановяват до 
размера на утвърдените със закона за държавния 
бюджет за съответната година разходи. 
(6) Разходи, които са извършени и доказани 
по реда на тази наредба и не са възстановени 
в годината, в която е подадено заявлението, се 
предвиждат и се разплащат през следващите 
години до размера на средствата по СНПИ, 
утвърдени по реда на закона за държавния 
бюджет за съответната година. 
Чл. 22. Механизмът за предоставяне и на­
чинът на разходване и контрол на средствата 
от СНПИ се определят с правила, утвърдени 
от министъра на икономиката и енергетиката.
ДОПЪЛНИТЕЛНИ РАЗПОРЕДБИ
§ 1. (1) По смисъла на тази наредба:
1. „Инфраструктура“ са мрежовите съоръже­
ния, необходими за преноса и разпределението 
на електрическа енергия и природен газ.